ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
நானோ குழியில் சீரற்ற பிளாஸ்மாணிக் புல விநியோகம் கண்டறியப்பட்டுள்ளது
இணையும் நானோ கட்டமைப்புகளால் உருவாகும் மின் காந்தப் புலன்களின் தன்மைகளைப் புரிந்து கொள்வதை சார்ந்ததாகவே பிளாஸ்மாணை அடிப்படையாகக் கொண்ட தொழில்நுட்பங்களின் முன்னேற்றம் உள்ளது. முன்னேறிய நிலையிலான நிறமாலை இயல்; காட்சி இயந்திரவியல்; காட்சி காந்தவியல்; உயிரி உணர்விகள் உட்பட பலவற்றில் பிளாஸ்மாண் அடிப்படையிலான பல அம்சங்கள் பயன்படுத்தப்படுகின்றன. பிளாஸ்மாணை அடிப்படையாகக் கொண்ட அனைத்து தொழில்நுட்பங்களுக்கும், கருவிகளுக்கும், முறைகளுக்கும் புல விநியோகத் தன்மையின் ஆழம் ஒரு முக்கியமான அம்சமாகும். தற்போதைய ப்ளாஸ்மாண் அடிப்படையிலான உரு வரைவு மற்றும் மூலக்கூறு உணரும் தொழில்நுட்பங்கள் குறுக்குவெட்டுத் தளத்திலான  சீரற்ற புலத்தில் செயல்படுகின்றன. ஆனால் நீள்வாக்கு திசையில் விநியோகம் குறித்துப் பரிசோதனை முறையில் அளவீடுகள் எதுவும் இதுவரை எடுக்கப்படவில்லை. குறிப்பாக நானோ இடைவெளிக்குள் பிளாஸ்மாண் புல விநியோக ஆழம் குறித்துத் துல்லியமான அளவீடுகள் சவாலாகவே உள்ளன.
இந்தத் தடைகளைத் தாண்டி, ஒரு நானோ குழியில் சீரற்ற தன்மையை அளவிடுவதற்காக சர்வதேச ஆராய்ச்சியாளர்கள் குழு 1 இது குறித்துப் பணியாற்றியது. இக்குழுவின் கண்டுபிடிப்புகள் இயற்கை நானோ தொழில்நுட்ப இதழின் சமீபத்திய இதழில் வெளியிடப்பட்டுள்ளது. இந்த சர்வதேச ஆய்வுக் குழுவில் தமிழ்நாட்டின் காரைக்குடியில் உள்ள மத்திய மின் ரசாயன ஆய்வு கழகம் சி எஸ் ஐ ஆர்- சி இ சி ஆர் ஐ அமைப்பைச் சேர்ந்த விஞ்ஞானி டாக்டர் எம் கதிரேசன் இடம்பெற்றிருந்தார்.
Dr. M. Kathiresan
தாமாகவே இணைத்துக் கொள்ளக் கூடிய ஓரடுக்கு  அடிப்படையிலான மூலக்கூறு வரைகோல் ஒன்று வயலஜன் செட்டுகளிலிருந்து தயாரிக்கப்பட்டது இந்த வரைகோலின் உதவியுடன் நானோ குழியில் நீளவாக்கில் பிளாஸ்மாண் புல விநியோகம் துல்லியமாகக் கணக்கிடப்பட்டது -2 -ஏ இட தெளி திறன் துல்லியத்துடன் கணக்கிடப்பட்டது. மூலக்கூறு வரைகோல் அடிப்படையிலான ஓர் அடுக்கு கொண்ட அனுக்கூறு அடிப்படையில் தட்டையான தனிப் படிக அமைப்பைக் கொண்டது. எஸ் ஏ எம் உயரத்தின் அடிப்படையில் நானோ குழியின் அளவு கணக்கிடப்பட்டது. வயலஜன்களிலிருந்து கிடைக்கும் ராமன் பிரிகை நிறமாலை மூலம் நானோ குழியின் பல்வேறு நீளவாக்கில் உள்ள இடங்களில் அளவுகள் வலிமைகள் கணக்கிடப்பட்டன. கண்டறியும் மூலக்கூறின் இடத்திற்கும் விநியோக நீள்வாக்கு இடங்களுக்கும் இடையேயான வேறுபாட்டின் காரணமாக நீள்வாக்கு இட தெளி திறன் அளவைக் கணக்கிடுவது, வரையறைக்குட்பட்டதாக இருந்தது. ப்ரோப் மோய்டியும் (மூலக்கூறும், வெவ்வேறு விதமான கொலாஜன் மூலக்கூறுகளுக்கும் இடையேயான இட தெளி திறன் -2 ஏ வாக இருந்தது. பெரிய எதிர்பாராத க்ரேடியன்டில், மின்புல வலிமை சீரற்றதாக இருக்கும் என்று கண்டறிந்துள்ளோம். நானோ குழியில் பிளாஸ்டிக் வரிசையில் அமைப்பதற்காக தனிப்பட்ட மூலக்கூறுகள் மூலக்கூறின் ஓர் அடுக்கிலிருந்து செயல்படுவதால் இவ்வாறு நேர்கிறது.
நானோ குழிகளில் பிளாஸ்மாணிக் விநியோகம் குறித்து அடிப்படையாகப் புரிந்து கொள்வதை அதிகரிப்பதோடு, பல்வேறு அம்சங்களுக்கு இந்தக் கருத்தியலைப் பொருத்த முடியும். பிளாஸ்மாண் அதிகமான எதிர்வினை போட்டோ தெரிந்தெடுக்கும் பிணைப்பு விடுவிப்பு, மிக உயரிய தெளிதிறன்இராமன் ரசாயன உரு வரைவு, நானோ கருவிகளுக்கும், நானோ கட்டமைப்புகளை காட்சி ஆற்றல் கட்டுப்பாட்டின் மூலம் பொருத்துவது உட்பட பல நுட்பங்களுக்கு இந்த ஆராய்ச்சி உதவியாக இருக்கும்.
(Visitor Counter : 91
தகவல் மற்றும் ஒலிபரப்பு அமைச்சகம்
ஆன்லைன் சூதாட்டத்தை ஊக்குவிக்கும் விளம்பரங்களை தவிர்க்க, ஊடகங்களுக்கு தகவல் மற்றும் ஒலிபரப்புத்துறை அமைச்சகம் அறிவுறுத்தல்
ஆன்லைன் சூதாட்டம் தொடர்பான இணையதளங்களில் விளம்பரம் செய்வதை தவிர்க்குமாறு அச்சு, மின்னணு மற்றும் டிஜிட்டல் ஊடகங்களுக்கு மத்திய தகவல் மற்றும் ஒலிபரப்புத்துறை அமைச்சகம் இன்று அறிவுறுத்தியுள்ளது. ஆன்லைன் சூதாட்ட இணையதளங்களில் அதிக அளவில் விளம்பரங்கள் வருவதாக வந்த தகவல் அடிப்படையில் இந்த அறிவுரையை அமைச்சகம் வழங்கியுள்ளது.
ஆன்லைன் சூதாட்டத்தால், நாட்டின் பெரும்பாலான மக்கள், குறிப்பாக இளைஞர்கள், குழந்தைகள் சமூக, பொருளாதார ரீதியாக பாதிக்கப்படுவதாகவும், ஆன்லைன் சூதாட்டம் குறித்த விளம்பரங்கள், தடை செய்யப்பட்ட இந்த செயலை ஊக்குவிப்பதாக இருப்பதாகவும் தெரிவிக்கப்பட்டுள்ளது. ஆன்லைன் சூதாட்டம் தொடர்பான விளம்பரங்கள் தவறாக வழிநடத்துகின்றன. மேலும், அவை, 2019-ம் ஆண்டின் நுகர்வோர் பாதுகாப்பு சட்டம், செயற்கைக்கோள் தொலைக்காட்சி இணையசேவை ஒழுங்குமுறை சட்டம் 1995, மற்றும் பிரஸ் கவுன்சில் ஆஃப் இந்தியாவின் விளம்பர விதிமுறைகள் 1978 ஆகியவற்றுக்கு எதிராக இருப்பதாக கூறியுள்ளது.
பொதுநலன் கருதி, ஆன்லைன் சூதாட்டம் நடக்கும் தளங்களில் விளம்பரங்கள் செய்வதை தவிர்க்குமாறு, அச்சு, மின்னணு மற்றும் டிஜிட்டல் தளங்களுக்கு அறிவுறுத்தப்பட்டுள்ளது. இந்தியாவிலுள்ள சமூக ஊடகங்கள் மற்றும் இணையதளங்களில் விளம்பர இடைத்தரகர்களும், விளம்பர வெளியீட்டாளர்களும் இதுபோன்ற விளம்பரங்களை ஒலிபரப்ப கூடாது என்று அறிவுறுத்தியுள்ளது.
மத்திய தகவல் மற்றும் ஒலிபரப்பு அமைச்சம் 2020 டிசம்பர் 4-ம் தேதி, ஆன்லைன் சூதாட்டம் தொடர்பான இந்திய விளம்பர தரக் கவுன்சிலின் வழிகாட்டு நெறிமுறைகளை பின்பற்றுமாறு தனியார் செயற்கைக்கோள் தொலைக்காட்சி நிலையங்களுக்கு ஆலோசனையை வழங்கியுள்ளது.
தகவல் மற்றும் ஒலிபரப்பு அமைச்சகம்
இ-காமர்ஸ் நிறுவனங்கள் அத்தியாவசியமற்ற பொருள்கள் விநியோகம் செய்வதற்குத் தடை
இ-காமர்ஸ் நிறுவனங்கள் அத்தியாவசியமற்ற பொருள்கள் விநியோகம் செய்வதற்கு தற்போதுள்ள முடக்கநிலை அமல் காலத்தில் தடை நீடிக்கும் என்று உள்துறை அமைச்சகம் தெளிவுபடுத்தியுள்ளது.
(
இளைஞர் நலன் மற்றும் விளையாட்டு அமைச்சகம்
தேசிய விளையாட்டு விருதுகள் 2022-க்கான கடைசி தேதியை இளைஞர் நலன் மற்றும் விளையாட்டு அமைச்சகம் அக்டோபர் 1 வரை நீடித்துள்ளது
மேஜர் தியான் சந்த் கேல் ரத்னா விருது, அர்ஜூனா விருது, துரோணாச்சார்யா விருது, தியான் சந்த் விருது, தேசிய விளையாட்டு ஊக்குவிப்பு விருது, 2022-ம் ஆண்டுக்கான மௌலானா அபுல் கலாம் ஆசாத் கோப்பை ஆகியவற்றுக்கு 2022 ஆகஸ்ட் 27 அன்று மத்திய இளைஞர் நலன் மற்றும் விளையாட்டுக்கள் அமைச்சகம் விண்ணப்பங்களை வரவேற்றிருந்தது. இதற்கான அறிவிப்பு அமைச்சகத்தின் www.yas.nic.in என்ற இணையதளத்தில் பதிவேற்றம் செய்யப்பட்டுள்ளது.
விண்ணப்பங்கள் அனுப்புவதற்கான கடைசி தேதி 2022 செப்டம்பர் 27 என்பதிலிருந்து 2022 அக்டோபர் 1–க்கு  நீடிக்கப்பட்டுள்ளது. தகுதியுள்ள விளையாட்டு வீர்ர்கள் / பயிற்சியாளர்கள் / அமைப்புகள் / பல்கலைக்கழகங்கள் இந்த விருதுகளுக்கு விண்ணப்பிக்கலாம். இதற்கென்றே உருவாக்கப்பட்டுள்ள dbtyas-sports.gov.in என்ற இணையப்பக்கத்தில் விண்ணப்பிக்குமாறு கேட்டுக்கொள்ளப்பட்டுள்ளனர். அக்டோபர் 1-க்கு பிறகு பெறப்படும் விண்ணப்பங்கள் பரிசீலிக்கப்படமாட்டாது.
பிரதமர் அலுவலகம்
இலங்கை நாடாளுமன்ற உறுப்பினர்கள் பிரதமருடன் சந்திப்பு
இலங்கை நாடாளுமன்ற உறுப்பினர்களின் தூதுக்குழு புதுதில்லியில் இன்று பிரதமர் திரு. நரேந்திர மோடியை சந்தித்தனர். இலங்கை நாடாளுமன்ற சபாநாயகர் திரு. கரு ஜெயசூர்யா, இந்த அனைத்துக் கட்சி குழுவிற்கு தலைமையேற்று வந்துள்ளார்.
இந்தியா-இலங்கை இடையேயான வரலாற்றுச் சிறப்புமிக்க பிணைப்பு மற்றும் ஆன்மிகம் & கலாச்சாரப் பாரம்பரியம் போன்றவற்றை சுட்டிக்காட்டிய இலங்கை நாடாளுமன்ற உறுப்பினர்கள், அண்மைக்காலமாக இரு நாடுகளிடையேயான நட்புறவு விரிவடைந்து வருவதற்கு பாராட்டுத் தெரிவித்தனர். இந்திய நிதியுதவியுடன் இலங்கையில் மேற்கொள்ளப்பட்டு வரும் மக்கள் நலன் சார்ந்த பல்வேறு கூட்டுத் திட்டங்களால் கிடைக்கும் பலன்கள் பற்றியும் அவர்கள் எடுத்துரைத்தனர். கூட்டுப் பொருளாதாரத் திட்டங்களை விரைவாக செயல்படுத்துவதன் மூலம், இருநாட்டு பொருளாதாரத்திற்கும், மக்களுக்கும் நன்மை ஏற்படும் என்பதையும் அவர்கள் ஒப்புக் கொண்டனர்.
இந்தத் தூதுக்குழுவினரை வரவேற்றுப் பேசிய பிரதமர் மோடி, இருநாடுகளிலும் உள்ள மாநில அரசுகள் மற்றும் உள்ளாட்சி அமைப்புகளிடையேயான ஒத்துழைப்புகளை மேம்படுத்த மேற்கொள்ளப்படும் புதிய முன்முயற்சிகள், இருநாட்டு மக்களிடையேயான நேரடி தொடர்புகள் மற்றும் நம்பிக்கையை அதிகரிக்கும் என்றும் தெரிவித்தார்.
(Visitor Counter : 85
பொருளாதார விவகாரங்களுக்கான மத்திய அமைச்சரவைக் குழு
பேக்கேஜிங் செய்யப் பயன்படும் சணல் பொருட்கள் சட்டம் 1987-ன் கீழ், 2021-22 சணல் ஆண்டுக்கான ஒதுக்கீடு முறைக்கு மத்திய அமைச்சரவை ஒப்புதல்
உணவு தானியங்களை 100%-ம் சர்க்கரையை 20% அளவிற்கும் கட்டாயம் சணல் பைகளில்தான் பேக்கேஜிங் செய்ய வேண்டும்
பிரதமர் திரு.நரேந்திர மோடி தலைமையில் 10, நவம்பர் 2021 அன்று நடைபெற்ற பொருளாதார விவகாரங்களுக்கான மத்திய அமைச்சரவைக் குழுக் கூட்டத்தில், 2021-22 சணல் ஆண்டில்  பொருட்களை பேக்கேஜிங் செய்வதற்கு சணல் பைகளைப் பயன்படுத்துவதை கட்டாயமாக்கும் ஒதுக்கீட்டு விதிமுறைகளுக்கு ஒப்புதல் அளிக்கப்பட்டது. 2021-22 சணல் ஆண்டிற்கு ஒப்புதல் அளிக்கப்பட்டுள்ள கட்டாய பேக்கேஜிங் விதிமுறைகளின்படி, உணவு தானியங்களை 100%-ம் சர்க்கரையை 20% அளவிற்கும் கட்டாயம் சணல் பைகளில்தான் பேக்கேஜிங் செய்ய வேண்டும்.
இந்த ஒதுக்கீட்டு விதிமுறைகள் உள்நாட்டு கச்சா சணல் உற்பத்தி மற்றும் சணல் பேக்கேஜிங் பொருட்களின் நலனைப் பாதுகாக்க மேலும் உதவிகரமாக அமைவதோடு, தற்சார்பு இந்தியா கொள்கைக்கு ஏற்ப, இந்தியா தற்சார்பு அடையவும் வழிவகுக்கும். சணல் பேக்கேஜிங் பொருட்கள் ஒதுக்கீடு, நாட்டில் உற்பத்தி செய்யப்படும் கச்சா சணலில் 66.57% பயன்படுத்துவதற்கு உதவிகரமாக அமையும். இந்தப் புதிய ஒதுக்கீடு முறை மூலம், சணல் ஆலைகள் மற்றும் அதனை சார்ந்த தொழில் நிறுவனங்களில் பணியாற்றும் 0.37 மில்லியன் தொழிலாளர்களுக்கு அரசு நிவாரணம் அளித்துள்ளது.
இந்தியாவின் தேசியப் பொருளாதாரத்தில் சணல் தொழில் முக்கிய இடம் வகிக்கிறது, குறிப்பாக கிழக்குப் பகுதியில் உள்ள மேற்கு வங்கம், பீகார், ஒடிசா, அசாம், திரிபுரா, மேகாலயா, ஆந்திரப்பிரதேசம் மற்றும் தெலங்கானா மாநிலங்கள் முக்கிய இடம் வகிக்கின்றன. மேற்கு வங்கத்தின் முக்கியத் தொழில்களில் ஒன்றாக, சணல் தொழில் இருப்பது குறிப்பிடத்தக்கது.
உணவு தானியங்களை பேக்கேஜிங் செய்ய ஆண்டுதோறும் சுமார் ரூ.8,000 கோடி அளவிற்கு மத்திய அரசு சணல் சாக்குப் பைகளை கொள்முதல் செய்வதன் மூலம், சணல் விவசாயிகளின் உற்பத்திப் பொருட்களுக்கு சந்தை உத்தரவாதம் கிடைக்கச் செய்வதுடன், தொழிலாளர்களுக்கும் வேலை உத்தரவாதத்தை அளித்து வருகிறது.
ஜல்சக்தி அமைச்சகம்
ஜல் ஜீவன் இயக்கத்தின் கீழ் 2021-22-ஆம் ஆண்டிற்கு குஜராத் மாநிலத்திற்கு ரூ. 3,411 கோடி நிதியை மத்திய அரசு ஒதுக்கீடு
ஒவ்வொரு வீட்டுக்கும் குடிநீர் குழாய் இணைப்பை வழங்கும் இலக்கை அடைவதற்காக மத்திய ஜல் சக்தி அமைச்சகத்தின் தேசிய இயக்கம் 2021-22-ஆம் ஆண்டிற்கு குஜராத் மாநிலத்திற்கு ரூ. 3410.61 கோடியை ஒதுக்கீடு செய்துள்ளது. இதில் முதல் பகுதியாக ரூ. 852.65 கோடி விடுவிக்கப்பட்டுள்ளது.
குஜராத் மாநிலத்தில் குடிநீர் திட்டத்திற்காக சுமார் நான்கு மடங்கு அதிகமான நிதி ஒதுக்கீட்டிற்கு மத்திய ஜல் சக்தி அமைச்சர் திரு கஜேந்திர சிங் ஷெகாவத் அனுமதி அளித்துள்ளார். கடந்த 2019-20-ஆம் ஆண்டில் ரூ. 390.31 கோடியாக இருந்த மத்திய அரசின் ஒதுக்கீடு, 2020- 21-ஆம் ஆண்டில் ரூ. 883.08 கோடியாக அதிகரித்தது.
கடந்த ஆண்டு அமைச்சர் திரு ஷெகாவத்துடன் நடைபெற்ற ஆய்வுக் கூட்டத்தில், குஜராத் மாநிலத்தில் தேசிய இலக்கான 2024 ஆம் ஆண்டை விட இரண்டு ஆண்டுகள் முன்னதாக அதாவது 2022-ஆம் ஆண்டுக்குள் அனைத்து ஊரக வீடுகளுக்கும் குடிநீர் குழாய் இணைப்பு வழங்கப்படும் என்று அம்மாநில முதல்வர் திரு விஜய் ரூபானி உறுதியளித்தார்.
‘அனைவரும் இணைவோம், அனைவரும் உயர்வோம், அனைவரும் வளர்ச்சி அடைவோம்’, என்பதை பிரதமர் திரு நரேந்திர மோடி வலியுறுத்தியுள்ளார். கிராமப்புறங்களில் உள்ள ஒவ்வொரு வீட்டிற்கும் குடிநீர் குழாய் இணைப்பு வழங்கப்படுவதை உறுதி செய்யும் ஜல் ஜீவன் இயக்கம் இந்தக் கொள்கையின் மிகச்சிறந்த உதாரணமாகத் திகழ்கிறது.
குஜராத்தில் மொத்தம் உள்ள சுமார் 18,000 கிராமங்களில் 6700-க்கும் அதிகமான கிராமங்களுக்கு குடிநீர் குழாய் இணைப்பு வழங்கப்பட்டுள்ளது. அந்த மாநிலத்தில் ஐந்து மாவட்டங்களில் உள்ள அனைத்து வீடுகளிலும் இந்தத் திட்டம் நிறைவேற்றப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723112
------
(Visitor Counter : 120
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைத் தகவல்கள்
குணமடைந்தோர் எண்ணிக்கையில் இதுவரை இல்லாத அளவுக்கு இந்தியாவில் முன்னேற்றறம் ஏற்பட்டுள்ளது.
கடந்த 24 மணி நேரத்தில் 75,000 பேர் குணமடைந்துள்ளனர்.
குணமடைந்தோர் மொத்த எண்ணிக்கை சுமார் 34 லட்சம்
கடந்த 24 மணி நேரத்தில், குணமடைந்தோர் எண்ணிக்கையில் இந்தியா புதிய உச்சத்தை எட்டியுள்ளது. ஒரே நாளில் குணமடைந்தோர் மொத்த எண்ணிக்கை 74,894 ஆக உயர்ந்துள்ளது.
இத்துடன் குணமடைந்தோர் மொத்த எண்ணிக்கை 33,98,844 -ஐ எட்டியுள்ளது. குணமடைந்தோர் வீதம் 77.77 %-மாக உயர்ந்துள்ளது. வார அடிப்படையிலான குணமடைந்தோர் மொத்த எண்ணிக்கையும் அதிகரித்துள்ளது. ஜூலை 3வது வாரத்தில் 1,53,118 ஆக இருந்த குணமடைந்தோர் எண்ணிக்கை, செப்டம்பர் முதல் வாரத்தில் 4,84,068 ஆக அதிகரித்துள்ளது.
கடந்த 24 மணி நேரத்தில் 89,706 பேருக்கு புதிதாக தொற்று ஏற்பட்டுள்ளது.
நாட்டில் சிகிச்சை பெறுபவர்களின் மொத்த எண்ணிக்கை 8,97,394.
சிகிச்சை பெறுபவர்களில் 61%பேர் மகாராஷ்டிரா, கர்நாடகா, ஆந்திரா, உத்தரப் பிரதேசம் மற்றும் தமிழ்நாடு ஆகிய 5 மாநிலங்களில் உள்ளனர்.
கடந்த 24 மணி நேரத்தில் 1,115 பேர் உயிரிழந்துள்ளனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1652545
(
பிரதமர் அலுவலகம்
கங்கை புத்துயிரூட்டல் திட்டத்தின் கீழ் உத்தரகாண்டில் ஆறு மெகா திட்டங்களை பிரதமர் தொடங்கி வைக்கிறார்
கங்கையில் பயணம் என்னும் தலைப்பிலான நூலை வெளியிடுகிறார்
கங்கை குறித்த முதல் அருங்காட்சியகத்தைத் தொடங்கி வைக்கிறார்
கங்கை புத்துயிரூட்டல் திட்டத்தின் கீழ், உத்தரகாண்டில் ஆறு மெகாத் திட்டங்களை பிரதமர் திரு. நரேந்திர மோடி, 2020 செப்டம்பர் 29-ஆம் தேதி காலை 11 மணிக்கு காணொளிக் காட்சி மூலம் தொடங்கி வைக்கிறார்.
68 ஒரு நாளைக்கு 26 மில்லியன் லிட்டர்கள்  கழிவுநீரை சுத்திகரிக்கும் கூடம் கட்டுவது, ஹரித்துவார் ஜெக்தீப்பூரில் உள்ள ஒரு நாளைக்கு 27 மில்லியன் லிட்டர்கள் கழிவுநீரை சுத்திகரிக்கும் கூடத்தை மேம்படுத்துதல், சாரை என்னுமிடத்தில் 18 மில்லியன் லிட்டர்கள் கழிவுநீரை சுத்திகரிக்கும் கூடக் கட்டுமானம் உள்ளிட்டவை இத்திட்டங்களில் அடங்கும். 68 எம்எல்டி ஜெக்தீப்பூர் திட்டம், பொதுத்துறை, தனியார் கூட்டு முயற்சியில் மேற்கொள்ளப்பட்ட முதலாவது கழிவுநீர்த் திட்டத்தின் ஆண்டு நிறைவைக் குறிக்கும் வகையில் அமைந்துள்ளது.
ரிஷிகேசில், லக்காத்கட்டில் ஒரு நாளைக்கு 26 மில்லியன் லிட்டர்கள் கழிவுநீரை சுத்திகரிக்கும் கூடம் தொடங்கப்படும்.
ஹரித்வார் – ரிஷிகேஷ் மண்டலத்தில் 80 சதவீதக் கழிவு நீர் கங்கை நதியில் விடப்படுகிறது. எனவே, இந்த கழிவுநீர் சுத்திகரிப்புக் கூடங்கள் தொடங்கப்படுவது, கங்கை நதியைத் தூய்மையாக வைத்திருப்பதில் முக்கியமான பங்காற்றும்
முனி கி ரெட்டி நகர் , சந்திரகேஷ்வர் நகரில் அமையவுள்ள ஒரு நாளைக்கு 7.5 மில்லியன் லிட்டர்கள் கழிவுநீரை சுத்திகரிக்கும் கூடத்தை நாட்டின் முதலாவது நான்கு அடுக்கு கழிவுநீர் சுத்திகரிப்பு நிலையமாகும். அங்கு நிலம் கிடைப்பதில் இருந்த தட்டுப்பாடு, ஒரு வாய்ப்பாகப் பயன்படுத்தப்பட்டுள்ளது. இந்த கழிவுநீர் சுத்திகரிப்புக் கூடம் 900 சதுர மீட்டர் பரப்பிற்கும் குறைவான இடத்தில் கட்டப்பட்டுள்ளது. பொதுவாக இந்தத் திறன் கொண்ட ஒரு கழிவுநீரை சுத்திகரிக்கும் கூடத்தை அமைப்பதற்குத் தேவைப்படும் நிலத்தில் இது 30 சதவீதம் மட்டுமே என்பது குறிப்பிடத்தக்கது.
சொர்பானியில் ஒரு நாளக்கு 5 மில்லியன் லிட்டர்கள் கழிவுநீரை சுத்திகரிக்கும் கூடத்தை, பத்ரிநாத்தில் 1 மில்லியன் லிட்டர்கள், 0.01 மில்லியன் லிட்டர்கள் திறன் கொண்ட கழிவுநீரை சுத்திகரிக்கும் இரு கூடங்களையும் பிரதமர் தொடங்கி வைக்கிறார்.
உத்தரகாண்டில் அனைத்து 30 திட்டங்களும்  தற்போது நிறைவடைந்துள்ளன. கங்கைக்கு அருகில் உள்ள 17 நகரங்களின் மாசு கவனத்தில் கொள்ளப்பட்டிருப்பது ஒரு வரலாற்று சாதனையாகும். கலாச்சாரம், பல்லுயிர்ப் பெருக்கம், கங்கை நதியில் மேற்கொள்ளப்பட்ட புத்தாக்க நடவடிக்கைகள் ஆகியவற்றைப் பிரதிபலிக்கும் ‘கங்கை அவலோகன்’ என்னும் கங்கை குறித்த முதலாவது அருங்காட்சியகத்தையும் பிரதமர் தொடங்கி வைக்கிறார். இந்த அருங்காட்சியகம் ஹரித்துவாரில் உள்ள காந்திகாட் என்னுமிடத்தில் அமைந்துள்ளது.
தூய்மையான கங்கைக்கான தேசிய இயக்கம் மற்றும் இந்திய வனவிலங்கு நிறுவனம் இணைந்து வெளியிட்டுள்ள கங்கையில் பயணம் என்னும் நூலும் இந்த நிகழ்ச்சியில் வெளியிடப்படுகிறது. இந்த வண்ணமயமான நூல் கங்கை நதியின் பல்லுயிர்ப் பெருக்கத்தையும், கலாச்சாரத்தையும் இணைக்கும் ஒரு முயற்சியாகும். கங்கை நதியின் பிறப்பிடமான கவ்முக்கிலிருந்து, அது கடலில் கலப்பதற்கு முந்தைய இடமான கங்கா சாகர் வரை பயணப்படும் கங்கையின் கதையைக் கருத்தியலாக இது கொண்டுள்ளது.
ஜல்ஜீவன் இயக்கம் மற்றும் ‘ஜல் ஜீவன் இயக்கத்தின் கீழ் கிராமப் பஞ்சாயத்துகள் மற்றும் பானி சமிதிகளுக்கான மார்கதர்ஷிகா’ ஆகியவற்றின் முத்திரைகளும் பிரதமரால் வெளியிடப்படவுள்ளன.
https://pmevents.ncog.gov.in இணைப்பில் சேரவும்
மத்திய அமைச்சரவை
டிஜிட்டல் மாற்றத்திற்கான தீர்வுகளைப் பகிர்ந்து கொள்வதில் ஒத்துழைப்பை ஏற்படுத்தும் வகையில் இந்தியா மற்றும் சியாரா – லியோன் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் தலைமையில் இன்று நடைபெற்ற மத்திய அமைச்சரவைக் கூட்டத்தில், மத்திய மின்னணு மற்றும் தகவல் தொழில்நுட்ப அமைச்சகம் மற்றும் சியாரா – லியோன் நாட்டின் தகவல் தொழில்நுட்ப அமைச்சகத்திற்கு இடையே மக்கள் மத்தியிலான டிஜிட்டல் மாற்றத்தில் வெற்றிகரமாக செயல்படுத்தப்படும் டிஜிட்டல் தீர்வுகளைப் பகிர்ந்து கொள்வதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டுள்ளது. 2023 ஜூன் 12 அன்று இந்த ஒப்பந்தம் கையெழுத்திடப்பட்டது.
இந்த புரிந்துணர்வு ஒப்பந்தம் இரு நாடுகளின் டிஜிட்டல் மாற்ற முன்முயற்சிகளை செயல்படுத்துவதில் நெருக்கமான ஒத்துழைப்பை ஏற்படுத்தும். அத்துடன் அனுபவங்கள் மற்றும் டிஜிட்டல் தொழில்நுட்ப அடிப்படையிலான தீர்வுகளை ஊக்குவிப்பதை இது நோக்கமாகக் கொண்டுள்ளது. தகவல் தொழில்நுட்பத் துறையில் அதிக வேலை வாய்ப்புகளுக்கு வழிவகுக்கும் வகையிலான மேம்பட்ட ஒத்துழைப்பை ஏற்படுத்த இந்த புரிந்துணர்வு ஒப்பந்தம் வகை செய்யும்.
இந்த புரிந்துணர்வு ஒப்பந்தம் இரு தரப்பினரும் கையொப்பமிட்ட நாளிலிருந்து நடைமுறைக்கு வரும் என்பதுடன், 3 ஆண்டுகளுக்கு நடைமுறையில் இருக்கும்.
டிஜிட்டல் பொது உள்கட்டமைப்புத் துறையில் அரசுகள் மற்றும் இருதரப்பு ஒத்துழைப்பு மேம்படுத்தப்படும். இந்த புரிந்துணர்வு ஒப்பந்தத்தின் மூலம் மேற்கொள்ளப்படும் நடவடிக்கைகளுக்கு வழக்கமான ஒதுக்கீடுகள் மூலம் நிதியளிக்கப்படும்.
தகவல் தொழில்நுட்பத் துறையில் இருதரப்பு மற்றும் பலதரப்பு ஒத்துழைப்பை மேம்படுத்துவதற்காக பல நாடுகள் மற்றும் பலதரப்பு நிறுவனங்களுடன் மின்னணுவியல் மற்றும் தகவல் தொழில்நுட்ப அமைச்சகம் ஒத்துழைத்து செயல்பட்டு வருகிறது.
தகவல் தொழில்நுட்பத் துறையில் ஒத்துழைப்பையும் தகவல் பரிமாற்றத்தையும் ஊக்குவிப்பதற்காக பல்வேறு நாடுகளுடன் புரிந்துணர்வு ஒப்பந்தங்கள் கையெழுத்திடப்படுகிறது. இது டிஜிட்டல் இந்தியா, தற்சார்பு இந்தியா, மேக் இன் இந்தியா போன்ற, அரசின் பல்வேறு முன்முயற்சிகளுக்கு ஊக்கம் அளிக்கும் வகையில் உள்ளது. நாட்டு மக்களை டிஜிட்டல் அதிகாரம் பெற்ற சமூகமாகவும் நாட்டை அறிவுசார் பொருளாதாரமாகவும் மாற்றுவது இதன் நோக்கமாகும்.
கடந்த சில ஆண்டுகளில், டிஜிட்டல் பொது உள்கட்டமைப்பை  செயல்படுத்துவதில் இந்தியா தனது முன்னணி இடத்தை நிரூபித்துள்ளது. கொவிட் தொற்றுபாதிப்புக் காலத்தின் போது கூட பொதுமக்களுக்கு சேவைகளை அரசு வெற்றிகரமாக வழங்கியுள்ளது. இதன் விளைவாக, பல நாடுகள் இந்தியாவின் அனுபவங்களிலிருந்து கற்றுக்கொள்வதற்காக புரிந்துணர்வு ஒப்பந்தங்களில் கையெழுத்திட ஆர்வம் காட்டுகின்றன.
கலாசாரத்துறை அமைச்சகம்
தம்ம சக்கர தினம்: நாளை  குடியரசுத் தலைவர் தொடக்கம்.
புத்தர் மகா நிர்வாணம் அடைந்ததைக் குறிப்பிடும் தம்ம சக்கர தின விழாவை குடியரசுத் தலைவர் திரு. ராம்நாத் கோவிந்த் குடியரசுத் தலைவர் மாளிகையில் இருந்தபடி, காணொளி மூலம் சனிக்கிழமை ஜூலை 4ஆம் தேதி தொடங்கி வைக்கிறார். ஆடி மாதம் பவுர்ணமி தினத்தன்று இந்த விழா தொடங்குகிறது. இந்த நிகழ்ச்சியில் பாரதப் பிரதமர் திரு. நரேந்திர மோடி காணொளியில் பங்கேற்று சிறப்புரை நிகழ்த்துகிறார்.
குடியரசுத் தலைவர் மாளிகையில் நடைபெறும் இந்த விழாவை ஒட்டி மங்கோலிய நாட்டு அதிபர் மேதகு கல்ட்மாக்கின் படதுல்கா அனுப்பிய வாழ்த்துச் செய்தியை இந்தியாவுக்கான மங்கோலிய தூதர் கோன்ச்சிங் கன்போய்ட் வாசிப்பார்.
தம்ம சக்கரா தின விழாக்களை சர்வதேச புத்த மத்தினர் கூட்டமைப்பு  இந்தியாவின் பண்பாட்டுத் துறையுடன் இணைந்து ஏற்பாடு செய்தது. இதை முன்னிட்டு, மெய்நிகர் விசாகப் பெருநாளும், உலக சமாதானப் பிரார்த்தனை வாரமும் கடந்த மே மாதம் 7ஆம் தேதி முதல் 16ஆம் தேதி வரையில் நடைபெற்றன. அதன் தொடர்ச்சியாக இந்த விழா நடைபெறுகிறது.
தொடக்க நிகழ்ச்சியில் பண்பாட்டுத் துறை அமைச்சர்  திரு பிரகலாத் சிங் பட்டேல், சிறுபான்மையினர் நல இணையமைச்சர் திரு. கிரண் ரிஜிஜு ஆகிோர் பங்கேற்றனர்.
இந்த விழாவின் இதரத் தொடர் நிகழ்ச்சிகளுக்கு சாரநாத், முலகந்த குடி விஹாரை, புத்த கயாவில் உள்ள மகாபோதி ஆலயங்கள் இந்திய மகாபோதி சொசைட்டி, புத்த கயா ஆலய நிர்வாகக் குழு ஆகியவை இணைந்து ஏற்பாடுகள் செய்துள்ளன. இதன் நேரலைக் காட்சியைக் காண இணையதளம்: https://youtu.be/B5a2n1iX0M8.
உலகின் பல்வேறு நாடுகளில் உள்ள புத்த சங்கங்களின் தலைவர்கள், பக்தர்கள், சமய வல்லுநர்கள், ஆன்மிக அறிஞர்கள், சர்வதேச பௌத்த மதக் கூட்டமைப்பின் பல்வேறு கிளைகள், அமைப்பாளர்கள் பங்கேற்பர்.
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத்தில் ஏற்பட்டுள்ள முன்னேற்றங்கள், வரும் ஆண்டுகளில் இந்தியாவை உலகின் முன்னணி நாடாக உயர்த்தும் - மத்திய அமைச்சர் டாக்டர் ஜிதேந்திர சிங்.
அறிவியல் மற்றும் தொழில்நுட்பத்தில் ஏற்பட்டுள்ள முன்னேற்றங்கள், வரும் ஆண்டுகளில் இந்தியாவை உலகின் முன்னணி நாடாக உயர்த்தும் என்று மத்திய அறிவியல் மற்றும் தொழில்நுட்பம்; புவி அறிவியல் ; பிரதமர் அலுவலகம்; பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள்; அணுசக்தித் துறை; விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
இந்திய சர்வதேச அறிவியல் விழாவின்  ஏழாவது பதிப்பை கோவாவின் பனாஜியில் இன்று தொடங்கி வைத்துப் பேசுகையில் அவர் இதனைத் தெரிவித்தார்.
டாக்டர் ஜிதேந்திர சிங் கூறுகையில், நான்கு நாட்களுக்கு நடைபெறும் ஐஐஎஸ்எஃப் 2021 இன் கருப்பொருள் ‘75 ஆண்டு சுதந்திர திருவிழா’ - "செழிப்பான இந்தியாவுக்கான படைப்பாற்றல், அறிவியல், தொழில்நுட்பம் மற்றும் புது கண்டுபிடிப்புகளைக் கொண்டாடுதல்" என்று கூறினார். இந்தியா சுதந்திரம் அடைந்து 75வது ஆண்டை கொண்டாடுகிறது, இந்தியா சுதந்திரத்தின் நூற்றாண்டு விழாவைக் கொண்டாடும் அடுத்த 25 ஆண்டுகளுக்கு அறிவியல் முன்னேற்றத்திற்கான வரைபடத்தை அமைக்க வேண்டிய தருணம் இது என்று அவர் கூறினார்.
2024-25 ஆம் ஆண்டுக்குள் இந்தியாவை 5 டிரில்லியன் டாலர் பொருளாதாரமாக மாற்றுவதற்கு "விஞ்ஞான உற்சவத்தில்" சேரவும், புதுமையான ஸ்டார்ட் அப் நிறுவனங்கள் மூலம் முன்னணியில் இருக்கவும் வேண்டுமென இளைஞர்களுக்கு அறிவுறுத்தினார் அமைச்சர்.
ஐஐஎஸ்எஃப்-இன் முக்கிய நோக்கம் இந்தியாவிலும் உலகெங்கிலும் உள்ள மக்களுடன் சேர்ந்து அறிவியலைக் கொண்டாடுவதாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1780432
அறிவியல் மற்றும் தொழில்நுட்பத்துறை
அருணாச்சலப் பிரதேசத்தில் இமயமலைப் பகுதியில் நடந்த நிலநடுக்கத் தன்மை ஆய்வில் 2 நில அடுக்குகள் ஆழத்தில் குறைவானது முதல் மிதமானது வரையிலான நில அதிர்வு நடப்பதாகப் பதிவு
இமயமலைப் பகுதியில் அகழாய்வு மற்றும் வளர்ச்சி தொடர்ந்து நடைபெறும் செயல்பாடாக உள்ளது. பூமியில் பிளவுத்தளத்தின் கீழ்ப்பகுதியில் இருந்து பாறைகள், ஓரளவுக்கு நிலையான பாறைகள் கொண்ட மேற்பரப்புக்கு நகரும் செயல்பாடு இதில் நடக்கிறது. யுரேசியப் பகுதிக்கு அடியில் இந்தியாவில் அடித்தட்டில் கீழ்அழுத்தம் என இந்த செயல்பாடு குறிப்பிடப்படுகிறது. இது வடிகால் போக்குகளையும், நில அமைவு முறைகளையும் மாற்றி அமைத்துக் கொண்டே இருக்கிறது. அதனால் இமயமலைப் பகுதியிலும் அதை ஒட்டிய பகுதிகளிலும் தவிர்க்க முடியாத வகையில் நில நடுக்க ஆபத்து இருந்து கொண்டே இருக்கிறது. அதனால் கட்டுமானச் செயல்பாடுகளைத் தொடங்குவதற்கு முன்னதாக, நில அதிர்வுக்கான காரணம், அது ஏற்படக் கூடிய ஆழம் மற்றும் தீவிரத்தன்மை ஆகியவற்றைக் கண்டறிய வேண்டிய அவசியம் உள்ளது.
இந்திய அரசின் அறிவியல் தொழில்நுட்பத் துறையின் கீழ் தன்னாட்சி நிறுவனமாக செயல்படும் வாடியா இமயமலைப்பகுதி புவியியல் ஆய்வு நிலையம், நாட்டின் கிழக்கு எல்லையில் உள்ள இந்தப் பகுதியில் பாறைகளின் நீட்சித் தன்மை மற்றும் நிலநடுக்கத்தன்மை குறித்து ஆய்வு மேற்கொண்டது. இந்தப் பகுதியில், இரண்டு வெவ்வேறு ஆழங்களில் மிதமான நிலநடுக்கங்கள் ஏற்படுவதாக அந்த ஆய்வில் தெரிய வந்துள்ளது. 1 -15 கிலோ மீட்டர் ஆழத்தில் குறைந்த சக்தி அளவிலான நில அதிர்வுகள் நடக்கின்றன. அதைவிட சற்று அதிகமாக, அதாவது 4.0 அளவிற்கான நில அதிர்வுகள் பெரும்பாலும் 25 - 35 கிலோ மீட்டர் ஆழத்தில் நிகழ்கின்றன. இடைப்பட்ட அடுக்குப் பகுதியில் நில நடுக்கச் செயல்பாடுகள் இல்லை. திரவம் / பாதியளவு உருகிய நிலையில் உள்ள தின்மங்களைக் கொண்ட பகுதியை ஒத்ததாக அது உள்ளது.
பாறைகளின் நீட்சித் தன்மை மற்றும் நிலநடுக்கத் தன்மையைக் கண்டறிய, இமயமலையின் அருணாச்சலப் பிரதேசத்தின் லோஹித் ஆற்றுப்பள்ளத்தாக்குப் பகுதியில் 11 பிராட்பேண்ட் நிலநடுக்க ஆய்வு நிலையங்களை, டாக்டர் தேவஜித் ஹஜாரிக்கா தலைமையிலான விஞ்ஞானிகள் குழு அமைத்துள்ளது.
நில அதிர்வைக் கண்டறியும் கருவிகள் 0.004-35 Hz அளவிலான அதிர்வுகளை உணரும் தன்மை கொண்டவையாக இருப்பதால், தொலை தூரத்தில்  மற்றும் அந்தப் பகுதியில் நடக்கும் நில அதிர்வுகளின் தகவல்களை இந்தக் குழு, இப்போதைய ஆய்வில் பயன்படுத்தி உள்ளது. ஒரு விநாடிக்கு 20 சாம்பிள்கள் என்ற அடிப்படையில் தொடர்ச்சியாகத் தகவல்கள் சேகரிக்கப்பட்டன. நேரத்தை ஒத்திசைவு செய்வதற்காக ஜி.பி.எஸ். ரிசீவர்களும் இதில் பயன்படுத்தப்பட்டன.
படம். 11 பிராட்பேண்ட் நில அதிர்வு ஆய்வு நிலையங்களில் 2007 - 2008 காலத்தில் பதிவான நில அதிர்வுகளின் அடிப்படையில் உருவாக்கப்பட்ட, நில அதிர்வுப் பகுதி டிட்டிங் சூச்சுர் மண்டலத்தைச் சுற்றிய பாதிப்புப் பகுதிகள்  மற்றும் சர்வதேச நில அதிர்வு ஆராய்ச்சி மையத்தின் 1950-2016 வரையிலான காலத்தில் ஆய்வு செய்த வகைப்பாட்டுப் பட்டியலில்  இருந்து பெறப்பட்டத் தகவல் தொகுப்பு. AB பகுதியின் இரு புறங்களிலும் செவ்வகமாகக் குறியீடு செய்யப்பட்ட பகுதிகளுக்கு அருகே நில அதிர்வுகளின் ஆழங்கள் எப்படி இருக்கின்றன என்ற தகவல் -இல் காட்டப்பட்டுள்ளன. அந்தப் பகுதியில் Mishmi Thrust , Main Central Thrust , Tidding Thrust , Lohit Thrust , மற்றும் Walong Thrust  ஆகிய முக்கியமான மேலடுக்கு அம்சங்கள் குறியீடு செய்யப்பட்டுள்ளன.
(Visitor Counter : 231